
1 L'EXPEDITION MEURTRIERE. 


Spionul misterios 


— Pe memoria tatálui meu, lucrurile nu pot continua asa! Sunt 
incá Morgan, sau nu mai sunt? Sunt marele flibustier, sau un 
smintit, pe care copiii îl arată cu degetul? Trebuie ca, stăpânit de 
o furie neputincioasă, să-i văd pe duşmanii mei dispreţuindu-mă 
şi râzând de mine? 

Vocea care pronunţa aceste cuvinte răsuna ca un tunet în 
cabina elegant mobilată a unei nave superbe ce se legăna pe 
valurile scânteietoare ale mării Antilelor. 

Ofițerii se înfiorau sub privirile învăpăiate ale unui bărbat tânăr 
şi chipeş, a cărui mânie îi umbrea faţa. Cel ce le vorbea fidelilor 
săi era Morgan, căpitanul piraţilor. 

Nu era de mirare că energicul şi cutezătorul şef clocotea 
întruna de necaz şi de furie. 

Viitorul, care de obicei îi surâdea, părea să-i fi întors spatele. 
Ştirile se succedau anunțând că în anumite locuri se produceau 
atacuri pe mare sau coborâri pe coaste, în care el nu era cu 
nimic amestecat, şi erau capturate pe timpul nopţii în porturi 
chiar nave paşnice. La fiecare ispravă de acest fel, vocea publică 
îl acuza pe Morgan, care nu putea să se dezvinováteascá! 

Alţi pirati se serveau de numele sáu şi toată lumea era 
convinsă că el singur era autorul responsabil al acestor crime şi 
jafuri, el care nu lua niciodată nave inofensive cu activităţi 
paşnice. 

Cel mai rău era că aceşti pirați nu se multumeau numai să 
obţină prăzi, ci profitând de groaza ce o provoca numele lui 
Morgan, comiteau cele mai înfiorătoare cruzimi. 

Bătrânii, ca şi bărbaţii în putere, femeile, ca şi copiii, era 
masacrați fără milă. 

Femeile tinere, ca şi fetele, deopotrivă, erau ridicate şi 
conduse în refugii, pe care Morgan, în ciuda tuturor eforturilor ce 
le făcea, nu reuşea să le descopere. 

Unul din ofiţerii cei mai credincioşi ai tânărului căpitan, cum se 
ştie, era bătrânul Andre, pilotul francez care-i ocrotise copilăria şi 
care acum comanda cea de a doua corabie a sa. Acest viteaz şi 
credincios camarad a luat cuvântul. 

— Căpitane, a început îngrijorat veteranul, toate acestea n-ar 
fi fost cu putinţă dacă n-ar exista o trădare la mijloc. Suntem 

numerosi si nu se poate pătrunde în inima fiecăruia. Dar printre 
noi se află un spion, poate mai mulţi, asta-i sigur! 

— Bănuiesc şi eu asta, a răspuns cu un aer întunecat tânărul 
căpitan. Insă explică-mi prin ce mijloace misterioase, ce se 
găsesc fără îndoială pe vasele mele, pot să comunice cu aceşti 
sălbatici care dezonorează flibusta? Trebuie totuşi să-i avertizeze 
pe aceşti cruzi ticăloşi de mişcările mele, pentru ca aceştia să 
poată mereu şi în orice împrejurări să mă evite! Şi asta nu-i încă 
ceea ce pare mai ciudat, a continuat Morgan în timp ce-şi plimba 
privirea înflăcărată în jurul lui. Adevăratul mister e o altă 
chestiune. Fidelii mei, voi sunteţi încercaţi. Printre voi nu există 
nici un trădător, sunt sigur de asta. Dacă ar fi fost unul, l-as fi 
descoperit de multă vreme. Insă spuneti-mi, credincioşii mei 
camarazi, cum vă explicati cá de fiecare dată când proiectez în 
secret vreun atac, adversarul este avertizat? Cum se face că el 
ştie exact dinainte când mă apropii şi se pregăteşte în aşa fel 
încât să fim obligaţi să batem în retragere fără pradă? Dacă 
eram  superstitios, credeam cu siguranţă în nişte forte 
supranaturale. Insă ştiu că toate acestea se fac prin mijloace 
foarte obişnuite. Numai cá nu ştiu prin care. Spuneti-mi, 
camarazi, cine poate dezlega această enigmă? 

Ofițerii s-au privit. N-avea nimeni o soluţie. Erau gata să 
creadă într-un farmec sau în intervenţia diavolului. 

Bătrânul Andre a reluat cuvântul. 

— Căpitane, l-a sfătuit el, este un proverb care spune că 
împotriva forţei nu se poate rezista defel. La ce foloseşte să-ţi 
faci sânge rău şi să-ţi dai ghionţi fără folos. Propun să párásim 
scena obişnuitelor noastre isprăvi şi s-o pornim spre Marea 
Sudului. Acolo se pot obţine încă prăzi bune! 

Morgan şi-a strâns pumnii, chipul i s-a înroşit şi ochii i-au 
scăpărat scântei. 

— Ce? a strigat el. Eu, căpitanul Morgan, să dau îndărăt? Să se 
spună despre mine că am părăsit în mod laş această mare, 
domeniul meu? Niciodată! Le voi arăta duşmanilor mei că sunt 
mereu acelaşi, până mă voi scufunda cu corabia mea! 

Bătrânul pirat şi-a aplecat capul. Cu siguranţă că se aştepta la 
acest răspuns. Inegalá sau nu, acest cutezător nu părăsea lupta, 
el se bătea până la capăt. 

— Se va termina rău, a spus piratul îmbătrânit în meserie, 
părăsind cabina cu ceilalţi ofiţeri. Căpitanul va săvârşi vreo 
nebunie. El aleargă spre pierzanie! Spre moarte! Aş da orişice ca 
să ştiu cine şi-a vârât mâna în această intrigă! De asemenea şi 

eu pot să jur că printre ofiţeri nu există nici un trădător. Si cu 
toate acestea, spionul trebuie să se găsească în anturajul nostru 
apropiat. Acest personaj misterios cunoaşte toate planurile şi 
măsurile noastre, şi ceea ce este şi mai enigmatic, cum spunea 
căpitanul, el găseşte întotdeauna mijlocul de a preveni pe 
netrebnicii ce-şi fac treburile infernale în numele lui Morgan! 
Chiar i-a avertizat regulat pe cei împotriva cărora sunt îndreptate 
expedițiile noastre. Sunt un bătrân care a văzut multe lucruri si 
niciodată nu mi s-a întâmplat ceva supranatural. Totuşi, în faţa 
acestor fapte de neexplicat există tentatia de a se crede în 
intervenţia unor duhuri rele! 

— Asta-i ceea ce spun oamenii, a replicat un alt ofiţer. l-am 
auzit ieri vorbind în baterie. Pretindeau că nava noastră trebuie 
să aibă la bord un goguelin ce-l duşmăneşte pe Morgan şi căruia 
îi place să se distreze cu aceste farse de prost gust, din care noi 
tragem ponoasele. 

— Un goguelin, a reluat bătrânul Andre roşu de indignare, unul 
din monştrii aceia înspăimântători, cu capul verde de peşte, cu 
ochi mari şi ficşi, de un roşu aprins... Dacă acesta-i cazul, atunci 
adio noroc! Totul se termină şi ar fi bine ca Morgan să se 
îndrepte spre Marea Sudului. Dar nu o va face. ll cunosc, este ca 
o bară de fier! 

— Vom vedea în curând, a mormăit bine dispus un alt ofiţer. 
Căpitanul a hotărât un nou atac. Este vorba să se meargă la San 
Diego, pe insula Puerto Rico. Se pare că spaniolii au adunat acolo 
o mare cantitate de aur şi de argint, extras din minele lor. 
Morgan vrea să aranjeze în aşa fel încât să ajungă acolo într-o 
noapte cetoasá, pe lună nouă, când nici pisica nu distinge un 
şoarece. Se va lua un detaşament de debarcare, care cu Morgan 
în frunte, va fi transportat la locul de pornire la asalt. Aici se va 
captura o pradă care ne va despăgubi din belşug pentru toate 
eşecurile suferite în ultima vreme. 

Ofițerii s-au apropiat unii de alţii în timp ce camaradul lor 
vorbea cu voce joasă, încât nu era înţeles decât de cei care-l 
înconjurau. Această prudenţă era strictă. Era presant ca nimeni 
în afară de ofiţeri, cu toţii devotați tânărului şef, şi care erau gata 
să se facă bucăţi pentru el, să nu cunoască intenţiile sale. 

— Bine! vom vedea, a bombănit bătrânul Andre. Totul este 
pus cu dibăcie pe roate, încât cred şi eu că vom reuşi! Am făcut 
tot ce trebuia. Am trimis în mod fátis două din navele noastre 
spre sud, pentru a-i face pe spanioli să creadă că vrem să 
vizităm Brazilia. Intre timp, noi vom sta la pândă în această mare 

plină de recifuri, unde nu va risca nimeni să pătrundă si de unde 
ne vom repezi la momentul potrivit. Morgan are o încredere 
mare în steaua lui si crede cá aceasta va străluci si de această 
datá. 

Asadar, cutezátorul cápitan proiectase o nouá expeditie, de 
care doar tovarásii lui cei mai încercaţi erau informati. Echipajul 
nu cunoştea absolut nimic unde se mergea. Corabia îşi schimba 
adesea direcţia. Alerga de pe un traseu pe altul. De teama 
spionajului ce se practica chiar pe bordul său, tânărul şef dăduse 
ordin categoric să se păstreze secretul până în ultimul minut, 
pentru ca spaniolii din San Diego să nu poată prinde de veste. 

Se ştia că producţia minelor spaniole era depusă provizoriu 
acolo, ca apoi să fie transportată pe mare în patrie. 

Bătrânul Andre, care cedase comanda corăbiei sale unui alt 
ofiţer, ţinea el însuşi bara cârmei corăbiei lui Morgan şi 
manevrarea velelor o făceau ofiţerii, în timp ce echipajul se 
odihnea în intrepunti. Se socotea că acesta era cel mai bun mod 
de a nu se permite descoperirea secretului. 

Pe bord circulau o mulţime de poveşti. Mai multi mateloti 
povesteau că văzuseră goguelinul, pe acel văr slut al gobelinului 
din legendele saxone, care nu-şi exercita ameninţarea decât pe 
corăbii. Insă nimeni nu putea să prindă monstrul. El dispărea fără 
a lăsa urme. Unul din oameni chiar trăsese în zadar un foc de 
pistol asupra lui. 

Morgan nu credea în goguelin, în care nu vedea decât o 
creaţie a imaginaţiei superstitioase a oamenilor mării. 

El nu părăsea decât rareori duneta, şi în timpul acestor rare 
absente era înlocuit de regulă de bătrânul Andre. 

Corabia nu înceta cât era ziua de lungă să manevreze pe căi 
ocolite. Insă pe timpul nopţii se apropia puţin câte puţin de 
Puerto Rico. 

Era în ajun de lună nouă. Morgan voia să folosească 
întunericul. Nu se retinea să-şi conducă nava şi obscuritatea îi 
permitea să apară pe neaşteptate pe coastă la San Diego. 
Negreşit că locul era ocupat de o garnizoană puternică. Dar 
spera să-i surprindă pe soldati adormiti si biruiti de elanul 
irezistibilului său atac. 

Deci, în ziua aceea, la căderea nopţii, a luat o hotărâre bruscă 
şi a pus capul pe coastă. 

Ofițerii, după cum am spus-o, se aflau pe punte, în vreme ce 
echipajul era consemnat în interior. Dar oamenii primiseră deja 
ordin să fie gata de luptă. Totul era pregătit, puştile, pistoalele, 

săbiile si cángile de abordaj, Nu rămânea de decât, printr-o o 
miscare, sá se deschidá saborzii si a permite tunurilor sá-si arate 
gurile. Piraţii se bucurau la gândul de a se bate. Pentru ei o luptă 
însemna o sărbătoare. 

Morgan a constatat cu satisfacţie că cerul se acoperea cu nori 
şi că marea era relativ liniştită. Urma să aibă o noapte cum le 
place piraţilor, întunecoasă, încât să nu se distingă un obiect la 
zece paşi. Vântul era şi el favorabil, suflând repede spre uscat. 
Totul era aşa de bine calculat, încât Puerto Rico n-a apărut în 
vedere decât atunci când noaptea a devenit în întregime neagră. 

Morgan era convins că nimeni nu bănuia apropierea sa. Toate 
focurile de pe corabie erau stinse, nici un felinar nu ardea. La fel 
de tăcut ca un vas fantomă, marele corsar se apropia de coasta 
acestei insule încântătoare, ale cărei bogății îl aţâţaseră pe 
căpitan la această temerară întreprindere. 


Misterioasa lumină roşie 


Informaţiile lui Morgan erau exacte. Spaniolii adunaseră la San 
Diego producţia minelor lor pe timpul unui an întreg. Aici se aflau 
o mulţime de lingouri de argint şi o cantitate şi mai mare de aur 
curat, fie în bare, fie îndeosebi din pepite şi în praf, solid legat 
totul în saci de piele, care valorau o avere imensă. 

San Diego, situat pe coastă, era un oraş mic, bine apărat de 
trei forturi. 

Unul din aceste forturi se înălța chiar pe ţărmul mări, iar 
celelalte două ceva mai înaintate pe uscat. In acestea se găsea o 
importantă garnizoană de soldaţi spanioli. Morgan nu se temea 
de ei, cu atât mai puţin cu cât printre aceştia domnea 
indisciplina şi dezordinea. g 

După cum prevăzuse, soldații sforăiau deja în hamacuri. Insă 
pe micul turn al fortului ce domina marea, santinelele vegheau. 

Mai multi subofiteri vechi în serviciu şi îşi treceau timpul 
jucând cárti. Aceştia erau veterani cu experiență. Doi dintre ei 
stăteau mereu la ferestrele dinspre mare ca observatori. 

Asta era o precauție sau o curiozitate? 

Nu se explica nici una, nici cealaltă, de vreme ce noaptea era 
atât de întunecoasă, încât santinelele nu se vedeau la cinci paşi 
între ele. Într-adevăr, era un lucru ciudat atenţia cu care aceşti 
oameni priveau marea, sau cel puţin în direcţia în care se auzeau 
valurile înspumate rostogolindu-se peste brizanti. 

Se remarca de asemenea cá santinelele se întorceau foarte 
exact şi că nu-şi părăseau postul de observare înainte ca 
înlocuitorii să fie lângă ei. 

Cu siguranţă că era de mirare, căci spaniolii nu aveau obiceiul 
de a se distinge printr-o prudenţă meticuloasá. Subofiterii de la 
masă jucau cărţile cu înflăcărare. Insă acei ce pândeau cu 
răbdare la ferestre nu se lăsau distraşi din serviciul lor de jocul 
de cărţi. 

Se apropia miezul nopţii când unul din pândarii de la o 
fereastră s-a aplecat brusc înainte. 

— Repede, repede! a strigat el. lat-o! 

Ceilalţi s-au ridicat dintr-o singură mişcare şi cu atâta grabă, 
încât masa şi cărţile au fost răsturnate. S-au grăbit cu toţii la 
fereastră. 

— Lumina roşie! a strigat bătrânul militar. S-a arătat de-acum 

odatá... Acolo, priviti! 

Într-adevăr, la o distanţă pe care cineva fără experienţă ar fi 
putut-o crede considerabilă, a apărut un punct roşu ca un ochi de 
monstru fabulos. A roşit o clipă şi a dispărut fără a lăsa urme. 
După câteva secunde a apărut a treia oară. 

— De trei ori! au strigat subofiterii. Să coborâm! Trebuie să-i 
trezim pe ofiţeri. 

Veteranii au coborât îmbulzindu-se pe scări. Unul din ei s-a 
însărcinat să-i trezească pe ofiţerii din fort. Ceilalţi s-au urcat pe 
caii gata pregătiţi şi au pornit în galop prin noaptea întunecoasă 
spre celelalte două forturi, ce protejau San Diego dinspre uscat. 

In timpul acesta corabia lui Morgan se apropia de coastă, nu 
departe de oraş, spre un punct pe care-l recunoscuse cu grijă de 
mai înainte. 

In acel loc coasta era nisipoasă şi joasă şi se potrivea de 
minune pentru o debarcare. 

Corsarul s-a apropiat destul de mult, încât era în întregime 
ascuns de faleze şi echipajul nu mai putea să vadă luminile din 
San Diego. 

Morgan ţinea în mâini, cu o fermitate neslăbită, executarea 
precisă a planului său. Odată ajuns la tárm, el a cerut ca să urce 
pe punte piraţii, care nu cunoşteau încă nimic în ce loc se aflau. 

Le-a dat explicaţii chiar în acel moment. Morgan şi ofiţerii săi 
s-au mărginit apoi să transmită pe şoptite ordinul de debarcare 
tuturor oamenilor disponibili. 

Tânărul şef avea un impunător detaşament de debarcare, călit 
şi de temut. Acesta se compunea din cinci sute de oameni 
înarmaţi până în dinţi, cu care se gândea să înfrângă în scurt 
timp garnizoana din San Diego. 

Totul se petrecea în linişte. Pentru o mai mare siguranţă, 
ramele bărcilor fuseseră înfăşurate cu cârpe. 

S-au coborât ambarcatiile pe apă, care au fost armate în cea 
mai mare iutealá posibilă. Ele aveau de făcut de atunci încolo 
mai multe transporturi la coastă cu întreaga trupă de debarcare. 

Nu se rostea nici un cuvânt în plus decât era strict necesar. 
Bătrânul Andre şi-a asumat obligaţia de a debarca oamenii şi s-a 
găsit fireşte printre primii care au abordat uscatul. 

Ca soldati şi marinari, s-au pomenit pe o coastă pe care nu o 
cunoşteau defel, şi într-un întuneric total. Morgan şi ofiţerii săi nu 
se temeau de nici o trădare. 

In mai puţin de o oră, cei cinci sute de oameni se găseau pe 
plajă. 


Morgan a ajuns pe uscat ultimul si a preluat imediat comanda. 
Ínsá, chiar si atunci, n-a dat nici o lámurire. Voia sá-i tiná pe 
oameni în nesiguranţă până în ultimul moment. Aceştia 
clocoteau de nerăbdare să-şi arate puterea şi vitejia, sub 
conducerea unui şef idolatrizat. 

Pentru a nu se pierde pe întuneric, această trupă, supusă unor 
exerciţii militare, s-a pus într-o coloană strânsă. O parte din 
ofiţeri se ţineau alături ca încheietori de pluton şi câţiva în urmă, 
pentru ca nimeni să nu părăsească rândurile. 

Morgan mărşăluia înainte cu sabia scoasă. Mergea pe nisip cu 
un pas mlădios, urmând fără şovăială poteca ce conducea în linie 
directă spre San Diego. 

Piraţii înaintau repede şi hotărât. După o oră au observat 
luminile la o oarecare distanţă. 

Acesta era micul oraş San Diego. Se vedeau cel mult două sau 
trei ferestre luminate, în timp ce forturile rămâneau într-un 
întuneric complet. Aici totul părea să doarmă. Morgan se aştepta 
să întâlnească vreo câteva santinele aproape de oraş. De aceea, 
a hotărât să fie urmat imediat de nişte oameni cu un curaj de 
neînfrânt. 

Trebuiau ca, în caz că se dădea alarma, să se arunce imediat 
asupra santinelelor şi să evite îndeosebi să tragă focuri de puşcă. 

Nu se arăta nimic, cu toate că Morgan a observase că 

depăşise meterezele, care după regulile serviciului de piaţă, ar fi 
trebuit să fie păzite de santinele. 
, — Asta-i mai bine decât mă aşteptam, a murmurat tânărul şef. 
Imi regăsesc vechiul meu noroc. Steaua mea luminează, în ciuda 
întunericului şi a norilor care acoperă cerul. Poate că voi reuşi să 
capturez tezaurul fără un singur foc de puşcă. Asta mi-ar conveni 
pe de-a întregul. Nu mă încearcă nici o plăcere să masacrez 
oamenii fără apărare şi beti de somn. 

După aprecierea lui Morgan, detaşamentul piraţilor ajunsese 
chiar la intrarea în oraş. Aici se găsea o clădire ce servea ca 
magazie pentru depozitarea producţiei minelor. La stânga şi la 
dreapta, pe nişte coline scunde, se ridicau forturile. Insă noaptea 
era prea neagră ca să poată fi distinse. 

Căpitanul era convins că se găsea aproape de magazia de 
care am vorbit. El s-a întors spre oamenii care-l urmau şi le-a dat 
ordin să pătrundă fără întârziere în această clădire. Insă ce? A 
răsunat un sunet clar de trompetă, urmat de un altul, şi în 
acelaşi moment întunericul nopţii fără lună s-a risipit. Peste tot a 
apărut lumina tortelor si a felinarelor, ale căror flăcări 

ráspundeau până departe o claritate de un roşu sângeriu. 

Chiar şi Morgan, cutezătorul erou, a rămas un moment 
buimăcit. Pe coline, a descoperit nişte soldaţi spanioli, însă 
nicidecum surprinşi sau în dezordine, ci dimpotrivă, bine aranjaţi 
într-o ordine de bătaie. In noapte au răsunat ordine, şi spaniolii, 
în genunchi pe pământ, şi-au descărcat muschetele asupra 
piraţilor. 

In aceeaşi clipă, au pornit nişte bubuituri înăbușite, din 
dreapta şi din stânga. Străfulgerările au luminat ambrazurile 
forturilor. Un vuiet asemănător tunetului a trezit ecouri şi aerul a 
fost străbătut de ghiulele cu dâre de foc. 

Bătrânul Andre s-a grăbit înainte. A alergat în lungul rândurilor 
de pirați surprinşi spre căpitanul sáu, care cu sabia în mână 
contempla acest spectacol destul de brusc şi neaşteptat. 

— Căpitane, a strigat veteranul, în asta s-a amestecat diavolul. 
Putem spune că oamenii noştri au dreptate cu poveştile 
vrăjitoreşti. Nu există îndoială, am fost aşteptaţi aici. Toată 
garnizoana este în picioare. Cápitane, am fost trádati! 

Andre încă nu terminase, când de pe parapetele forturilor au 
fulgerat sute de luminite. Asupra rândurilor strânse ale piraţilor 
s-a abătut o grindină de gloanţe şi multi dintre ei au fost atinsi şi 
au căzut. 

Morgan nu era unul din acei oameni care-şi pierd capul în 
catastrofe. El a înţeles imediat situaţia în care se găsea. Trupa 
strânsă, reunită pentru a porni la asalt, oferea la lumina roşie a 
tortelor tinte minunate pentru trăgătorii spanioli. 

— Adăpostiţi-vă! a comandat tânărul şef. Şi deschideţi focul! 
Nu-i totul pierdut. Gândiţi-vă la comorile ce sunt la îndemâna 
noastră! 

In timp ce cea mai mare parte a acestor oameni îngenuncheau 
pe după tufişuri şi schimbau focuri cu soldaţii adverşi, Morgan, în 
fruntea unei sute din cei mai hotărâți, alerga drept spre magazie, 
care nu era decât la două sute de paşi. Foarte aproape de 
aceasta se aflau alte edificii, mai înălțate, care ofereau un 
adăpost împotriva focului de la forturi. N 

Piraţii goneau înainte, ca nişte demoni. Il urmau pe şeful lor si 
au ajuns la magazie cu o iutealá de necrezut. 

Această clădire avea o uşă mare si masivă. Ferestrele îi erau 
cu gratii. Insă ce însemna pentru pirați asemenea obstacole? 
Lungile lor securi s-au abătut asupra uşilor, până ce au fost 
sparte canaturile. De la ferestre au fost smulse grilajele şi barele 
şi piraţii au pătruns deodată prin toate deschiderile. 

Morgan stia cá acolo era ingrámáditá bogata pradá. Fireste cá 
se astepta la o rezistentá disperatá. Aceastá magazie trebuia sá 
fie ocupată de soldaţii ce-i primiseră cu focuri de puşcă de la 
mică distanţă. 

— Opreşte, opreşte! strigau oamenii văzându-l pe Morgan, 
intrând pe o fereastră, fără a ţine seama de primejdie. Aşteaptă, 
căpitane, lasă-ne pe noi să intrăm primii! Nu alerga de bunăvoie 
la moarte! 

Dar era în zadar. Neînfricatul era de-acum înăuntru. Oamenii 
săi l-au urmat cât au putut mai repede, luminând cu felinarele ce 
le aduseseră cu ei. 

Morgan primise informaţii exacte. El stia unde se găseşte 
depozitul de metale preţioase. Insă era foarte mirat că nu 
întâlneşte nici o rezistenţă. Grelele securi au lovit din nou cu 
trosnete puternice uşile solid zăvorâte, pe care Morgan le-a 
indicat a fi acelea ale comorilor. Odată ferecătura spartă, uşa a 
cedat. Morgan s-a grăbit să intre în marea încăpere. 

— Trădare, trădare ruşinoasă! a strigat tânărul şef. Sunt sigur 
că era aici comoara. Sala este goală. A fost mutată şi cu 
siguranţă cu câteva ore înainte de venirea noastră. In privinţa 
asta nu-i nici o îndoială. Sunt totuşi în ghearele unor duhuri rele? 
.. Sunt aproape tentat, pentru prima oară în viaţă, să cred în 
lucruri supranaturale! 

O luptă disperată 


Observând încăperea comorilor goală, piraţii au rămas cu totul 
dezamágiti. S-au găsit totuşi într-un colt două bare de argint, 
probabil uitate în graba mutării. Dar ele nu valorau într-adevăr 
cât această expediţie nebunesc de îndrăzneață, de la care se 
spera să se obţină sute de milioane. 

Piraţii au vizitat toate dedesubturile magaziei, în speranţa de a 
descoperi comori în pivnițe. Insă a dispărut chiar şi această 
speranţă când au descoperit un spaniol rămas în urmă, pe care l- 
au luat prizonier. 

— Ce s-a făcut cu aurul si cu argintul? l-a întrebat Morgan, 
adresându-se cu o voce înspăimântătoare omului ce tremura. 
Spune-mi adevărul, sau încetezi să mai trăieşti! 

— Aurul şi argintul a fost transportat la fortul de la mare, a 
răspuns omul băgat în sperieti. Putin înainte de miezul nopţii a 
sosit deodată un ordin să fie împachetat tezaurul şi trimis la fort. 

Morgan şi-a încleştat pumnul şi a făcut un semn prin care 
ordona să fie eliberat spaniolul. 

— Da, se petrec aici nişte lucruri care nu sunt fireşti! a 
murmurat el. Cum au putut spaniolii să afle că mă apropii la 
miezul nopţii? Le-a fost cu neputinţă să mă observe în această 
noapte întunecoasă! Este de neexplicat şi fantastic. 

Căpitanul nu-şi pierduse încă toate speranţele. A părăsit în 
grabă magazia cu cei o sută de oameni şi a alergat să se alăture 
celorlalţi pirați, care răspundeau cu îndârjire focului spaniolilor. 

Morgan a văzut imediat că oamenii săi se găseau într-o 
situaţie foarte critică. Inaintaserá cu îndrăzneală şi s-au pomenit 
bătuţi de cele trei forturi deodată. Se trăgea asupra lor din faţă, 
dintr-o parte şi din spate. 

Tunurile bubuiau, muschetele pocneau şi spaniolilor, la 
adápostul zidurilor, nu le era greu sá fie fárá teamá. Insá marele 
lor avantaj venea din partea tunurilor. Acestea trágeau de sus 
asupra inamicului, care cu greu se puteau apára de focul 
ucigátor. 

— Camarazi, a strigat îndrăzneţul şef de pirați, magazia este 
goală. Spaniolii au aflat printr-un un trădător vestea despre 
apropierea noastră. Tezaurul este în fortul de la mare. La asalt! 
Acolo sus se află milioane. Cine mă urmează? Eu pornesc 
înainte! 

Bátránul Andre a clátinat din cap. El stia cá fortul era situat pe 
o stâncă ce era uşor de apărat. 

Insă piraţii nu se sinchiseau de obstacole, când îl vedeau pe 
şef grábindu-se în fata lor cu sabia ridicată. L-au urmat scoțând 
strigăte sălbatice. Au sărit peste stâncile abrupte ca o hoardă de 
demoni. Dar spaniolii care vedeau distinct grupul de asaltatori la 
lumina tortelor, erau gata să-i primească. Ocheau cu tunurile în 
jos şi întrucât piraţii ajunseseră pe la jumătatea pantei, asupra 
rândurilor acestora s-a abătut o grindină de mitralii în loc de 
ghiulele. 

— Indărăt, cápitane, îndărăt! a strigat bătrânul Andre cu o 
voce pătrunzătoare către Morgan, care alerga înainte. Oamenii 
noştri cad cu rânduri întregi. A continua aşa, înseamnă a-i 
masacra pe toţi! 

Tânărul şef a privit în urmă şi a văzut pierderile grave suferite 
de oamenii lui. In fata sa se ridicau stâncile aproape 
perpendiculare. Puterea şi voinţa omenească erau învinse 
dinainte de asemenea obstacole. 

Şi totuşi, Morgan şi-a ridicat sabia amenințând spre spanioli si 
a făcut încă un pas. Bătrânul Andre s-a grăbit spre el. L-a smuls 
pe căpitan din primejdioasa lui poziţie de sub gloanţe şi mitralii şi 
l-a forţat să coboare coasta. 

— Lasă-mă! a urlat Morgan scrâşnind din dinţi. Trebuie să 
ajung sus. Să-i fac pe spanioli să-şi bată joc de mine? Să spună 
fără ruşine că Morgan a fugit? 

— Fii de înţeles, căpitane! N-are nici un rost să te laşi ucis. Ce 
se va întâmpla cu noi fără tine? Aici prudenta este cea mai bună 
parte a curajului. De această dată trebuie să te retragi. Le vom 
plăti cu vârf şi îndesat mai târziu spaniolilor. 

Orice ar fi fost, Morgan a trebuit să recunoască înţelepciunea 
celor spuse. Tânărul erou s-a retras încet cu trupa lui decimată. 
In rânduri nu era nici un singur pirat care să nu ducă cuelun 
camarad mort sau rănit. 

Cât priveşte pe spanioli, aceştia se bucurau din spatele 
adăposturilor, trimițând asupra piraţilor în retragere o adevărată 
aversă de foc şi plumb. 

Spaniolii au fost destul de deştepţi să nu-i urmărească. Ştiau 
că piraţii lui Morgan le erau cu mult mai superiori în curaj şi 
îndrăzneală. Ei au rămas în siguranţă pe meterezele lor şi au 
continuat să lanseze, cât de departe au putut, ghiulele de tun 
asupra rândurilor celor înfrânți. Morgan a fost de mai multe ori 
pe punctul de a relua ofensiva şi de a comanda un asalt disperat. 

Dar sfatul înţelept al bătrânului Andre a fost hotărâtor. Căpitanul, 
fremătând de furie, s-a îndepărtat de locul luptei, unde trădarea 
complice cu destinul i-au aplicat o lovitură atât de severă. 

Nici un om n-a rămas în urmă. Toţi, chiar răniții şi morţii, au 
ajuns la coastă, unde-i aşteptau şalupele. 

Sufletele erau stăpânite deopotrivă de tristeţe şi mânie. Se 
auzeau din toate părţile ameninţări furioase, blesteme şi 
jurăminte de răzbunare împotriva spaniolilor, ca si exclamatii la 
adresa trădătorilor. , 

Trădarea era aceea care-i învinsese. În privinţa aceasta nu 
exista nici o îndoială. Insă cea mai mare parte era convinsă că 
această trădare nu putea să fie opera unui om. 

— Este goguelinul, strigau câţiva pirați bătrâni, acel duh 
amenintátor şi viclean, care ne-a vândut pe noi şi pe căpitanul 
Morgan. Cum puteau fi avertizaţi spaniolii fără goguelin, când 
chiar noi înşine nu ştiam pe ce coastă ne aflam? Da, acest spirit 
răutăcios este acela care a străbătut văzduhul de pe puntea 
navei noastre până la spanioli, pe care i-a informat de apropierea 
căpitanului Morgan. Acest demon infernal ne-a întins o capcana 
în care am căzut şi din care am ieşit acum. 

Ofițerii păstrau o tăcere sumbră. Ei supravegheau îmbarcarea 
răniților şi morţilor. Mai târziu, aceştia trebuiau să fie aruncaţi în 
mare, imensul mormânt comun al marinarilor. În timp ce 
şalupele făceau un du-te-vino între uscat şi corabie, Morgan 
stătea pe tárm înconjurat de statul sáu major şi de un mic grup 
de oameni hotărâți să acopere retragerea şi să respingă un 
posibil atac al spaniolilor. 

— Andre, s-a adresat tânărul şef bătrânului pirat, care nu-l 
părăsea niciodată. Mă aflu în faţa unei enigme pe care nu ştiu să 
mi-o explic. Nici un om în afară de ofiţeri n-a ştiut că vom ataca 
San Diego pe timpul nopţii de lună nouă. Nimeni nu era în stare 
să avertizeze pe spanioli. Pentru asta ar fi trebuit ca unul dintre 
noi să zboare ca o pasăre până pe uscat. In definitiv, destinaţia 
noastră era cu totul necunoscută echipajului şi totuşi spanioli au 
aflat de ea. Spune-mi, bătrâne tovarăş, cum îţi explici acest 
mister? 

— Nu mi-l explic deloc, a răspuns Andre fără a mai chibzui. Ti- 
am spus deja recent, căpitane, că de lunga vreme de când 
trăiesc încă n-am văzut vreun strigoi sau vreun duh. Insă oamenii 
n-au sfârşit niciodată să înveţe şi acum aproape că eu cred în 
fiinţe supranaturale. Corabia noastră este vrăjită. Dacă se vrea, 
atunci diavolul însuşi sau un goguelin s-au îndreptat de pe 

corabia noastră spre spanioli. Altceva nu este cu putinţă. Aici se 
petrec nişte lucruri de pe altă lume. 

— Nu, nu cred în aşa ceva! a spus Morgan scrâşnind din dinţi. 
Nu există fantome. Totul se petrece în chip natural. Şi îţi jur, 
Andre, nu voi avea nici o clipă de linişte până nu voi descoperi 
acest secret. Ceea ce este amânat nu este pierdut. In viitor, ca şi 
în trecut voi fi groaza duşmanilor mei, cu toate că de această 
dată trebuie să întorc spatele coastei insulei Puerto Rico fără a fi 
victorios. 

— Este posibil, căpitane, a suspinat Andre, însă nu ştiu cum se 
vor termina toate acestea. Se poate spune că ne urmăreşte 
nenorocul. Să ne întoarcem la bord. Aici nu-i nimic de făcut. 
Poate cu altă ocazie destinul ne va fi mai favorabil. 

Noaptea era încă întunecoasă când piraţii s-au regăsit la 
bordul corăbiei. Mai întâi s-au acordat toate îngrijirile răniților, în 
timp ce morţii trebuiau să fie încredinţaţi mării în dimineaţa 
următoare. 

Insă Morgan nu şi-a permis nici o odihnă. El a coborât în toate 
părţile bastimentului. Urmat de câţiva ofiţeri, şeful a intrat 
pretutindeni şi a găsit totul în cea mai desăvârşită ordine. Apoi 
Morgan a întrebat pe cei ce rămăseseră în timpul expediției 
nocturne, încercând să afle dacă ei remarcaseră vreun lucru 
necurat. 

Aproape toţi au dat răspunsuri negative. Singur un pirat 
bătrân, pârlit de vânt şi de mare şi care se bătuse cândva sub 
conducerea tatălui lui Morgan, a înaintat tremurând şi sucindu-şi 
bereta în mâini. 

— Căpitane, a spus bătrânul, am observat ceva ciudat, seara 
când se făcea aproape noaptea. Vă declar deschis, cu riscul de a 
râde de mine, că am crezut că era un goguelin. Era o fiinţă 
scundă, cu o înfăţişare sinistră, cu cap de peşte şi o pereche de 
ochi strălucitori. Primul moment de uimire a trecut şi m-am 
repezit să-l prind. Insă această fiinţă a dispărut imediat, ca 
volatilizat în aer şi n-am putut să-l apuc. Cu siguranţă că la bord 
se află un duh şi lucrurile nu se vor schimba atâta timp cât 
goguelinul nu va părăsi corabia. Poate că nu ne va duce pe toti la 
moarte! Aceasta nu va fi prima corabie în care goguelinul a luat 
cu el echipajul. 

Morgan nu s-a mişcat din loc. 

— Unde ai văzut această creatură ciudată? a întrebat el liniştit. 

— La prova, lângă bompres, la ciocul corăbiei, a răspuns 
bătrânul, mulţumit că tânărul său şef nu-şi bătuse joc de credinţa 

lui în duhuri. Îţi voi arăta locul. 

Morgan a mers totuşi cu omul la bompres. incepea să 
mijească lumina cenuşie a dimineţii. Totul era în cea mai mare 
ordine. Morgan a examinat totul cu ochii săi de vultur, cu mare 
atenţie, şi nu a putut descoperi nimic suspect. 

— Trebuie să te fi înşelat, i-a spus bătrânului ce nega energic 
din cap. Câteodată se văd prin întuneric obiecte care iau forma 
unor fiinţe neliniştitoare şi care nu sunt decât nişte imagini 
create de către imaginaţie, sau nişte lucruri inofensive, care la o 
lumină neclară iau înfăţişări îngrozitoare... de altfel, ceea ce s-a 
petrecut nu poate fi schimbat. Andre, a continuat el întorcându- 
se spre pilot, treci la cârmă. Vom naviga spre sud-est. Voi da alte 
instrucţiuni pe drum, pe măsură ce va fi nevoie. 

Nu era de mirare că sufletul tânărului căpitan era cuprins de o 
bănuială sumbră. Fapt este, că nu mai avea încredere nici în 
ofiţerii săi încercaţi şi se hotărâse să păstreze pentru el însuşi 
secretul viitoarelor sale expediţii. Ofițerii, la fel ca şi echipajul, nu 
primeau indicaţiile necesare decât în ultimul moment. In acest 
fel, se gândea el, orice trădare era imposibilă şi dacă se 
producea una, ar fi fost forţat în vreun fel să admită intervenţia 
unei puteri supranaturale. 

Morgan strábátea acum apele cele mai frecventate de 
corăbiile puterilor maritime. Insă aceste nave, ca să scape de 
posibile atacuri, navigau în flotile mai mult sau mai puţin mari. 

Bastimentele de comerţ erau escortate de corăbii de război, 
atât de sigure încât erau în stare să respingă cu armele atacurile 
piraţilor. Dar întrucât, în ciuda acestor precautii, Morgan atacase 
de mai multe ori aceste flotile, şi făcuse cu aceste prilejuri 
capturi importante, puterile maritime ale Europei, lăsând la o 
parte vechile diferende, legaseră între ele o alianţă pentru a-şi 
proteja navigația pe aceste meleaguri, şi navele lor reunite nu se 
mai aventurau decât prin flote mari. Erau comandate de cel mai 
vechi ofiţer, în câteva rânduri cu rang de amiral, şi toţi ceilalţi 
trebuiau să i se supună. 

In timpul acestei prime zi corabia lui Morgan a străbătut rapid 
primejdioasele ape puţin adânci şi semănate cu o mulţime de 
stânci. Voia să vină seara şi pe întuneric, ca să taie ruta folosită 
de flotele aliate. Pentru asemenea caz, Morgan şi-a transformat 
nava în aşa fel încât să se asemene exact cu un vas de comerţ. 
Au fost închise deschiderile saborzilor şi ascunse cu îndemânare 
şi s-a înălţat un pavilion cu culorile olandeze. Corabia pirat ar fi 
fost luată atunci drept unul din acele bastimente ce fac în mod 

obisnuit traseul spre coloniile olandeze ale Americii de Sud. 
Toată lumea stia cá aceste bastimente nu transportă decât 
încărcături de lemn de boiangerie, care nu putea să trezească 
lăcomia corsarilor. In afară de asta, se foloseau întotdeauna 
corăbii vechi la aceste traversări, astfel că piraţii le lăsau să 
treacă în linişte. In aceste condiţii, Morgan era foarte sigur că, 
dacă-l întâlnea din întâmplare o flotă de bastimente de război, 
aceasta nu-i va acorda astfel nici o atenţie. 

S-a lăsat noaptea, destul de întunecoasă ca şi cea precedentă. 
Corabia lui Morgan nu avea felinare, pentru a nu fi observată prin 
întuneric. O avarie la unul din catarge îl împiedica să meargă tot 
atât de repede ca de obicei. Insă Morgan spera să repare 
stricăciunea şi să-şi recâştige vechea viteză a doua zi. Căpitanul 
era pe pasarelă. Echipajul fusese din nou consemnat în întrepunţi 
şi de cart făceau doar ofiţerii. 

Bătrânul Andre, de fidelitatea căruia nimeni nu putea să se 
îndoiască, se tinea alături de Morgan. El transmitea ordinile 
timonierului prin uşoare semnale de fluier, când Morgan ordona o 
schimbare oarecare a direcţiei de urmat. 

— Priveşte, căpitane! a strigat deodată bătrânul pilot, indicând 
spre răsărit. Vezi toate acele lumini? Felinare roşii, albastre şi 
albe! 

— Le-am şi văzut, a replicat Morgan. Este o flotă de comerţ şi 
cu siguranţă însoţită de un număr destul de mare de vase de 
război. Navighează cu vântul dinspre est şi se apropie rapid. Dar 
noi n-avem decât să trecem şi să le lăsăm în urma noastră. 

Morgan s-a neliniştit puţin văzând toate aceste vase ivindu-se 
la orizont. Deoarece nu avea nici o lumină pe corabie şi nu ardea 
nici un foc, adversarii nu puteau să-l observe pe o noapte neagră 
ca cerneala. Şi-a continuat deci drumul în linişte, manevrând ca 
să se pună împotriva vântului răcoros ce sufla din est, însă fără a 
onora cu vreo privire flota ce se apropia. 

Timpul trecea şi piratul mergea fie împotriva vântului, fie cu 
vântul, când bătrânul Andre şi-a pus dintr-o dată mâna pe 
umărul lui Morgan. 

— Căpitane, a strigat el, nu fără nelinişte. Priveşte totuşi 
încolo! Flota şi-a schimbat direcţia. Navighează drept în urma 
noastră şi profită de vânt, în aşa fel încât se apropie repede. 

— E o întâmplare, a replicat Morgan cu calm. Este cu totul 
imposibil să ne vadă în această întunecime. Chiar şi noi nu le 
distingem decât felinarele. Dă un semnal de schimbare a rutei, 
Andre şi de îndreptare spre sud. Ai să vezi că atunci vasele ne 

vor depăşi atunci în linişte. 

Fluierul a dat ordin timonierului să vireze de bord şi nava s-a 
îndreptat spre sud. 

Din această clipă Morgan n-a pierdut din ochi luminile flotei 
inamice. Deodată a răsunat o dublă exclamatie. O scoseserá în 
acelaşi timp Morgan şi bătrânul ofiţer. Se petrecuse un lucru 
ciudat! 

Flota a evoluat din nou şi ea, urmând exact mişcările corăbiei 
piraţilor. Nu exista nici o îndoială, începuse s-o urmărească şi 
părea s-o vadă ca în plină zi. 

impresurati de duşmani 


— Asta pune capăt la toate! a strigat Andre. N-am văzut încă 
niciodată ceva asemănător. Pe şleau, asta depăşeşte puterea 
mea de înţelegere. Priveşte totuşi, căpitane! Noaptea este 
neagră ca în infern şi cu toate acestea este urmărită corabia 
noastră, care nu are măcar o singură lumină. Aici se află totuşi 
un duh răutăcios, care ne urmăreşte şi ne duce cine ştie unde! 
Afirm că nimeni nu poate să ne vadă corabia. 

Morgan era şi el năucit, dar încă se gândea că aceasta putea fi 
o întâmplare. El a schimbat din nou mersul corăbiei sale şi a 
făcut-o să vireze de bord, în aşa fel ca să taie calea ce o urma 
inamicul. Însă spre marea stupefactie a piraţilor, câteva clipe 
după aceea flota a virat şi ea de bord şi a înaintat mereu în urma 
corábiei lui Morgan. Ofițerii săi nu ştiau ce să creadă, însă cu toţii 
aveau în vedere că la mijloc nu se afla un lucru firesc. 

intunericul era atât de des, încât de pe punte oamenii nu-l 
puteau vedea chiar pe comandantul lor de la dunetă. O repetăm, 
toate focurile erau stinse. S-ar fi putut trece la câţiva coti de 
corabie fără a o vedea şi totuşi nici o mişcare nu scăpa celor ce 
păreau s-o urmărească. 

Bătrânul Andre, care cedase pentru moment postul său unui 
alt ofiţer, a coborât pe puntea teugei de la pupa. Aici se afla 
cabina căpitanului. Nici acolo nu era vreo lumină. Absolut totul 
era acoperit şi cu toate acestea felinarele flotei străine se 
deplasau urmând cotiturile piratului cu siguranţă neliniştitoare. 

Morgan nu rostea nici un cuvânt. Stătea pe dunetă, cu dinţii 
inclestati, menţinându-se spre sud, fără a acorda în aparenţă cea 
mai mică atenţie bastimentelor ce-l urmăreau. Avaria, pe care 
am semnalat-o, întârzia mersul navei sale. Flota se apropia puţin 
câte puţin. Felinarele îi deveneau din ce în ce mai strălucitoare, 
însă rămâneau încă la o anumită distanţă de pirat. 

In sfârşit, începea a miji de zi. Era senin şi luminos. Se risipise 
toată ceața şi Morgan a văzut limpede douăsprezece corăbii mari 
de război, puternic înarmate. 

Dacă aceste corăbii urmăriseră pe timpul nopţii vasul lui 
Morgan într-un mod de-a dreptul supranatural, trebuia să le fie 
foarte uşor la lumina zilei să nu-l piardă din vedere. 

Porniseră o adevărată vânătoare împotriva piraţilor. Ce putea 
căpitanul să facă? O luptă contra unui asemenea număr ar fi fot 

o nebunie curată. Dacă Morgan făcea faţă inamicului, acţiunea 
se termina imediat prin nimicirea sa. Numărul tunurilor flotei era 
de cel puţin de zece ori mai mare, dacă nu chiar de cincizeci de 
ori mai superior decât al său. Şi multe din aceste corăbii erau de 
asemenea sensibil mai mari decât marea navă a flibustierilor. 
Acum li se desluşeau şi pavilioanele. Acestea erau spaniole şi 
portugheze. Cea mai mare parte erau cu totul noi şi prevăzute cu 
instrumente de război dintre cele mai perfecţionate ale epocii. Îşi 
ridicaseră toate velele şi înaintau repede pe două şiruri formând 
un unghi. 

Morgan ar fi vrut foarte mult să lucreze la repararea catargului 
avariat, dar asta îi era cu totul imposibil. N-ar fi putut decât să 
mai coboare câteva vele, ceea ce i-ar mai fi micşorat viteza în 
momentul când acei ce-l urmăreau nu erau prea departe ca să-l 
ajungă. 

Cele douăsprezece corăbii se apropiau puţin câte puţin de el, 
cu toate acestea, foarte încet. Nu-i rămânea altă alternativă 
decât să caute un loc unde să găsească un adăpost provizoriu. 
Tocmai cu această intenţie tânărul căpitan naviga spre sud. El 
care cunoştea ca nimeni această mare, ştia că la o mică distanţă 
de poziţia sa actuală se afla un mic grup de insule vulcanice, ce 
formau un soi de labirint cu golfuri adânci, scobiturile golfuletelor 
încrucişându-se cu trecători şi strâmtori. Putea să se îndrepte 
fără mare risc ca să străbată aceste sinuozitáti, datorită 
cunoştinţelor sale nautice şi după ce ar fi găsit aici un refugiu, 
poate ar fi izbutit în noaptea următoare să înşele vigilenta 
duşmanilor săi şi să scape de supravegherea lor. Ofițerii au 
respirat adânc, cu satisfacţie, când au văzut apărând în faţa lor 
stâncile negre ale acestor insule vulcanice. Curând aveau să se 
găsească la adăpost şi era puţin probabil că vasele de război 
aveau să rişte o intrare aici, după ei. 

Vântul umfla velele piratului, însă mai era ceva vreme până să 
atingă aceste insulițe. De pe vasul de război aflat în frunte 
izbucnise deja un nor de fum alb. S-a rostogolit un bubuit de 
tunet şi deasupra apelor au vâjâit ghiulele de tun. Insă bătaia era 
încă prea scurtă şi acestea s-au scufundat la vreo cincizeci sau 
şaizeci de picioare de corabia lui Morgan. Dar îndată după acesta 
s-a găsit într-o mare cu valuri puternice şi scurte, spumegând şi 
clocotind. 

Se naviga pe un fund puţin adânc, printre recifuri la oglinda 
apei. Bătrânul Andre conducea cu o mână îndemânatică delicata 
corabie, care a dispărut repede după o masă neagră bazaltică şi 

s-a găsit provizoriu ferită de grelele proiectile a prea puternicilor 
săi adversari. 

Din acel moment nava s-a clátinat pe o apă liniştită, în timp ce 
ceilalţi evitau, după cum Morgan se aştepta, agitația valurilor şi a 
primejdioşilor brizanti. Este adevărat cá i se închidea lui Morgan 
drumul de reîntoarcere. Insă indráznetul flibustier se preocupa 
puţin de acest amănunt. Se afla un alt drum care conducea afară 
din acest labirint de recifuri, o trecere strâmtă şi destul de 
adâncă, pe care o cunoştea foarte bine, ce ieşea la o mare liberă, 
de cealaltă parte a insulelor. 

Odată aflat la adăpost, Morgan s-a grăbit să cheme echipajul 
pe punte şi să-i dea ordin să pună, cât mai repede cu putinţă, în 
stare de folosire catargul avariat. A fost de înţeles uimirea 
oamenilor cátárati pe catarg când au văzut în cealaltă parte a 
brizanţilor toate acele vase de război şi când în acelaşi timp au 
aflat de urmărire şi de modul cum aveau să scape de aici. 

Pe toate feţele se citea neliniştea. Erau încă sub impresia 
considerabilelor pierderi de pe timpul atacului eşuat la San 
Diego. Jos, în întrepunţi, se afla un număr mare de răniţi 
incapabili de a lupta. Avea să fie nevoie să susţină o luptă cu 
mult mai inegală împotriva acestei mari armade? 

insă aceşti viteji nu spuneau nimic. Lucrau cu o râvnă 
înfrigurată, atât de bine încât stricăciunea a fost reparată în 
câteva ore şi Morgan a putut din nou să-şi folosească toate 
pânzele. 

Şi-a adunat la iuţeală ofiţerii la sfat. 

— Camarazi, li s-a adresat el cu calmul care la el se întrunea 
cu primejdia. Nu vom putea să ne întoarcem pe drumul nostru. 
Vasele de război inamice, destul de superioare ca număr şi forţă, 
ocupă intrarea în strâmtoarea prin care a trebuit să pătrundem 
până aici. In plus, vântul ne este contrar şi această briză 
zdravănă din nord-est poate să sufle mai mult în zilele 
următoare, căci limpezimea aerului indică un timp staționar. Pe 
de altă parte, este în întregime evident că nu vom putea accepta 
lupta împotriva a douăsprezece vase de război, mai ales cu 
echipajul nostru slăbit. Aceasta ar însemna în chip inevitabil 
distrugerea noastră. Această stâncă ne apără pentru moment de 
ghiulele. Însă situaţia nu poate să se prelungească. in 
consecinţă, noaptea viitoare, când va domni întunericul, 
bazându-mă pe experienţa mea în aceste locuri si pe 
îndemânarea de marinar, voi lua calea spre sud, străbătând o 
trecătoare strâmtă, care în partea aceea face legătura dintre 

aceste ape interioare cu marea liberá. Dusmanii nostri nu cunosc 
această trecere si nu ne vor observa. In sfârşit, acesta va fi 
mijlocul de a ne continua rapid drumul cu toate pânzele, si flota 
combinatá a portughezilor si spaniolilor nu va obtine nici un 
profit. Toate acestea rămân fireşte între noi si sub cel mai strict 
secret. Vom petrece aici toată ziua. 

Feţele ofiţerilor atât de întunecate până atunci, s-au luminat. 
Până şi bătrânul Andre a râs cu satisfacţie. 

— Căpitanul a dat încă o dată o lovitură de maistru, a spus el 
celorlalţi. Corăbiile care ne pândesc acolo, la nord, nu vor putea 
să ne aştepte şi dacă va fi tentată vreuna să pătrundă în 
strâmtoare, va oferi o ţintă uşoară ghiulelelor noastre. Insă 
probabil nu vor face nimic. Şi această noapte va fi cu siguranţă 
întunecoasă, iar căpitanul ne va conduce în securitate, cu dibăcia 
ce-l distinge, prin trecătoarea arhipelagului, până dincolo de 
ieşirea îngustă ce dă spre sud, căreia am avut ocazia şi eu să-i 
constat existenţa. Vom avea încă o dată prilejul să-i dăm cu tifla 
unuia mai puternic decât noi! 

Corăbiile adverse formau un mare semicerc la nord de recifuri, 
fără putinţa de a bombarda piratul. Deoarece acesta era în 
întregime ascuns sub o stâncă enormă, urmăritorii aveau 
probabil intenţia să rămână până ce Morgan va încerca să iasă 
pe drumul pe care intrase în arhipelag, inaccesibil tuturor altora, 
în afară de el. Deocamdată îl blocau. Mai curând sau mai târziu, 
el ar fi intrat în puterea lor. 

Pe corabia lui Morgan nu se mai gândea nimeni la misterioasa 
noapte ce trecuse. Nu se întreba nimeni cum putuse flota de 
război să urmărească atât de exact o corabie invizibilă pe o 
noapte atât de întunecoasă. Gândul viitoarei scăpări absorbea 
toate minţile. Chiar şi bătrânul Andre nu se gândea la altceva, 
decât bucurându-se dinainte de ce va face duşmanul, când 
mâine dimineaţă nu va observa nici cea mai slabă urmă de 
corsar. Corabia era bine reparată şi îşi recăpătase vechea viteză. 
Morgan nu aştepta nici el decât lăsarea întunericului pentru a 
scăpa de compania adversarilor săi prea numeroşi. 

Tânărul căpitan nu-şi acorda aproape nici o clipă de odihnă. EI 
a trecut în revistă armamentul şi greementul corăbiei sale, a 
vizitat pe răniţi si a inspectat tunurile ce-şi arătau gurile 
amenințătoare prin ambrazurile pe care nu mai era necesar să le 
mascheze. 

Ziua se scurgea încet fără ca vasele ce-l blocau pe Morgan să- 
şi schimba poziţia. Pluteau încet menţinându-se mereu în 

semicerc în fata strámtei intrări, în asa fel încât să împiedice 
imposibila lui fugă, aşa credeau cel puţin. In tot cazul, se opunea 
un alt obstacol în reluarea cursei de către Morgan. Dintr-o dată, 
vântul devenise potrivnic. 

Orele se scurgeau încet şi soarele atingând punctul culminant, 
începea să coboare puţin câte puţin. Pe înserate s-a ridicat o 
ceaţă uşoară şi observaţiile ofiţerilor confirmau previziunea că 
noaptea va fi întunecoasă. 

Străbaterea acestei trecători din sud, necunoscută tuturor, era 
o manevră extrem de primejdioasă pentru o corabie mare cu 
vele, îndeosebi pe întuneric. Nu exista nici o îndoială că Morgan 
putea să conducă cu bine întreaga acţiune şi încă cu cea mai 
mare prudenţă. 

Cele două şalupe aveau să plutească în dreapta şi în stânga 
corăbiei, aceasta fiind condusă printr-un sistem de semnale din 
fluier convenit dinainte, pentru a o menţine la mijlocul strâmtului 
canal. 

Fireşte că traversarea nu putea fi efectuată decât foarte încet 
şi trebuiau mai multe ore pentru a ieşi din acest drum îngust 
mărginit de stânci ascuţite. Insă când avea să iasă afară din 
recifuri, aveau să-şi bată joc de flota rămasă în supraveghere la 
nordul arhipelagului, de-atunci înainte cu cuşca goală, fără 
pasăre! 

S-a lăsat seara, iar întunericul, după cum prevăzuseră ofiţerii, 
era într-adevăr foarte des. Morgan devenea şi mai hotărât în 
realizarea îndrăzneţei sale acţiuni. Pe drept cuvânt, acest 
întuneric îi asigura succesul. 

Tânărul căpitan având toate motivele să fie bănuitor, a trimis 
aproape tot echipajul în intrepunti şi n-a păstrat pe lângă el 
decât pe veteranii cei mai devotați, îndeosebi pe acei care 
trebuiau să formeze, cu el în frunte, grupurile de conducere a 
celor două şalupe ce indicau corăbiei calea de urmat prin 
primejdioasa trecătoare. 

Totul a fost gata în foarte puţin timp. Morgan se afla în una din 
şalupe ţinând în dreapta fluierul de argint care trebuia să dea 
semnale în timp ce camarazii săi trăgeau la rame. 

S-au întins parâmele de legătură şi marea navă a alunecat 
încet în urma ambarcatiilor, cu ajutorul unei singure vele. Erau 
stinse toate luminile. Acesta era un ordin categoric, supus celor 
mai severe pedepse. In lărgime, canalul nu avea decât câteva 
sute de coti şi această întreprindere, îndeosebi în asemenea 
împrejurări, ar fi fost, o repetăm, socotită imposibilă pentru 

oricare alt marinar. 

Ínsá Morgan nu sováia. El cunostea locurile primejdioase dupá 
mugetul valurilor. Parámele care legau salupele de corabie 
serveau, într-o oarecare măsură, ca fir conducător. Si vasul, 
condus de mâinile îndemânatice ale bătrânului Andre. Le urma 
destul de exact, ca un câine ce se ţine după stăpânul său. 
Intrucát vântul sufla dinspre nord, orice întoarcere ar fi fost 
imposibilă. 

Era miezul nopţii, când corabia a ajuns la o întindere destul de 
mare de apă, ce se găsea după cum ştia Morgan, în mijlocul 
canalului. El a vrut ca aici să se odihnească un pic, căci această 
navigaţie pe dibuite era obositoare pentru marinari, cărora le 
consuma mult forţa şi atenţia. A fost strânsă unica velă şi corabia 
se clătina liniştit pe suprafaţa apei, care era în acest loc destul 
de calmă şi netedă ca un eleşteu, în timp ce la o oarecare 
distanţă rásunau mugetele inábusite ale brizantilor. 

— Hei! Hei! a strigat deodatá o voce de pe bordul corábiei. 
Cápitane, ne auzi? 

Morgan a ráspuns imediat. 

— Vino repede la bord, cápitane, a strigat un ofiter, pe care 
Morgan îl cunoştea foarte demn de încredere. Urcă-te repede! 
Nişte mateloti au văzut goguelinul! 

Goguelinul 


Pe Morgan l-a încercat un sentiment neplăcut, cum li se 
întâmplă acelora care sunt ameninţaţi de o mare primejdie. Fără 
a mai reflecta, el a cerut şalupei să acosteze şi s-a urcat la bord 
pe scara de frânghii, cu obişnuita sa agilitate. 

— Cine a văzut goguelinul? a întrebat scurt Morgan, unde sunt 
oamenii aceia? 

Au înaintat doi mateloti, şi în ciuda întunericului, Morgan a 
putut să vadă că aceste feţe bronzate inspirând îndeobşte 
îndrăzneală şi sănătate, erau descompuse de teamă. 

— Căpitane, a spus unul din ei, un pirat înălbit în meserie. 
Eram trei, acei care am văzut acel lucru înfricoşător. Cu noi se 
afla şi Berend. Acesta-i un flăcău care nu se teme nici de 
Dumnezeu, nici de dracul. De această dată s-a petrecut lângă 
puntea teugei, aproape de cambuza de la pupa. Noi întindeam 
parâmele, când ceva cu totul îngrozitor la vedere a trecut pe 
nesimţite pe dinaintea noastră. O fiinţă mică, cu un corp 
negricios, căpitane, cu un cap de peşte, verde şi puţin luminos, 
cu ochi mari, ficşi şi roşii. Noi am luat-o la fugă spre pupa, însă 
diavolul de Berend s-a luat după el. Cred că a fost destul de 
curajos încercând să-l prindă. Nu l-am mai revăzut. 

Morgan a ascultat nerăbdător până la capăt această poveste şi 
a alergat spre locul indicat. L-au urmat câţiva ofiţeri. Acolo nu se 
afla nimic. 

— Să-l căutăm pe Berend, a spus Morgan. 

Pupa corăbiei era, potrivit obiceiului, incomodată de tot felul 
de construcţii. Cambuza nu avea decât un mic spaţiu strâmt, de 
unde conducea spre întrepunţi o scară. 

— Berend! Berend! a strigat Morgan. 

Nu s-a primit nici un răspuns. Omul nu dădea nici un semn de 
viaţă. Cu toate acestea, cei doi mateloti declaraserá că el 
coborâse pe acolo în fugă. Morgan s-a grăbit spre mica scară şi 
jos piciorul său s-a împiedicat de ceva moale. 

Tânărul căpitan s-a aplecat şi nu i-a fost greu să constate că 
acolo era întins un om, al cărui corp încă mai era cald. L-a ridicat 
cu promptitudine, şi urmat de ofiţeri, l-a dus în cabina sa. 

Obloanele erau închise, astfel că se putea aprinde o lumină 
fără riscul de a fi văzută de afară. El a aprins un mic felinar, 
singurul din toată corabia. Cu acesta se ilumina harta stâncilor 

întocmită cândva chiar de către Morgan, pe care o consultase 
înainte de a întreprinde primejdioasa trecere. 

Bátránul Andre s-a aplecat asupra corpului omului pe care 
Morgan îl culcase pe o bancă. Unul din ofiţeri a luminat cu 
felinarul. Au văzut o faţă oribil de desfigurată. Aceasta era cea a 
matelotului Berend. 

Era pur şi simplu albastră. Ochii îi erau larg deschişi şi ieşiţi din 
orbite. Pe grumaz se evidentiau nişte amprente ciudate, de un 
roşu violaceu, care păreau să fie făcute de nişte degete uscate, 
asemănătoare cu nişte gheare. 

— Ciudat, a făcut Andre cu o voce înăbuşită. Căpitane, Berend 
a fost pedepsit pentru neinfricata lui curiozitate. Infiorátorul 
goguelin l-a strangulat cu degetele sale răsucite. 

Morgan n-a zis nimic. Pumnul îi era încleştat şi în ochi îi 
strălucea o expresie ciudată. 

El a spus în cele din urmă: 

— Berend este mort. Lăsaţi-l acolo si nu spuneţi nimănui ce s- 
a întâmplat. 

Am motivele mele să procedez aşa! Tu, Andre, întoarce-te la 
cârmă, iar ceilalţi ofiţeri să se împrăştie pe punte şi să observe 
totul cu de-amănuntul. De îndată ce vor descoperi vreun lucru 
suspect, să acţioneze imediat. Ne vom continua calea. Trebuie 
numaidecât să ajungem la ieşirea din strâmtoare înainte de a se 
face ziua! 

— AŞ! Suntem în siguranţă faţă de duşmanii noştri, a spus 
bătrânul Andre. Ei se învârt pe acolo în nord şi mâine dimineaţă 
vor deschide ochii mari când îşi vor da seama că pasărea a 
zburat. Pot să se întâmple nişte lucruri foarte ciudate, căpitane. 
Însă este cu neputinţă ca navele de război să ne urmeze aici şi 
mai ales încă, să fi observat fuga noastră! 

Morgan a tăcut. Insă această tăcere era ieşită din comun, 
aproape îngrijorătoare. El se temea de un nou eveniment sinistru 
şi moartea misterioasă a lui Berend îi dădea de gândit. 

La câteva minute după aceea, Morgan şi-a reluat locul în 
ambarcatia conducătoare. Au rásunat din nou fluieráturi 
înăbuşite de semnale. A fost înălţată vela si corsarul s-a angajat 
în a doua parte a canalului. 

Putea fi ora trei dimineaţa, când Morgan, fără ca ştiinţa 
nautică să fi fost încălcată, a ajuns la ieşirea din strâmtoare. 
Acolo se mai afla încă un bazin întins. Se prevedea ca aici să fie 
ridicate în linişte toate velele, pentru a se continua apoi, fără 
încurcături, cursa spre sud. 

Prezenţa tânărului căpitan în salupá nu mai era necesară si el 
a urcat din nou la bord. Mateloţii se cátárau deja pe catarge 
pentru a întinde pânzele, o treabă care pe întuneric cerea un 
oarecare timp. 

Morgan a trimis pe unul din ofiţeri pe dunetă, ca şi cum ar fi 
avut intenţia să se retragă în cabina sa. Într-adevăr, a schiţat o 
mişcare ce lăsa impresia că se îndrepta într-acolo. 

Insă ajuns aproape de intrare, s-a lăsat brusc în jos şi cu 
supletea unei reptile s-a târât spre cambuza de la pupa, spre 
locul unde zăcuse de curând cadavrul lui Berend, Aici se afla o 
mică lucarnă, care rămânea mereu deschisă, pentru că servea la 
aerisirea întrepunţii. In linişte, şi cu îndemânarea unei pisici, 
Morgan s-a lăsat să alunece prin strâmta deschidere. Evident că 
tânărul căpitan avea o presupunere pe care voia s-o verifice. A 
înaintat, fără să-i trădeze cel mai slab zgomot apropierea sa. In 
această parte a bastimentului se găseau diferite mici colţuri 
retrase, un şir de magazii unde se intra atunci când era nevoie 
de înlocuit sau de reparat vreo piesă avariată. Aceste mici 
locaşuri erau închise cu uşi din scânduri străpunse de găuri 
pentru a se lăsa să treacă aerul. Tocmai în partea aceea s-a 
îndreptat Morgan. Când a ajuns la primul locaş, s-a ridicat şi a 
privit înăuntru prin micuța deschidere. A 

Totul era dominat de întuneric. La fel şi în a doua. Insă 
apropiindu-se de a treia încăpere, Morgan a auzit deodată un 
uşor scârţâit, ca şi atunci când pisica corăbiei pândea un 
şoarece. j 

Morgan şi-a ridicat încet capul. In sfârşit, ochiul i-a ajuns la 
nivelul găurii de aerisire si a tresárit fără voie... Da, acolo se afla 
o ființă vie. Morgan nu distingea decât un lucru înfiorător, care 
nu avea nimic omenesc, un cap verzui de peşte, care strălucea 
cu un fel de lumină fosforescentă, cu nişte ochi mari, roşii si ficsi. 

Da, acesta trebuia să fie chiar goguelinul, temutul duh care 
bântuie corăbiile şi căruia, după spusele matelotilor, îi place să 
facă rele. Şi aceasta nu era o amăgire. Morgan îi vedea clar capul 
bizar, a cărui aspect ar fi înspăimântat până şi pe un viteaz. 

Insă Morgan nu era un viteaz obişnuit. El era un erou care nu 
ştia ce înseamnă frica. 

Răzăluitul misterios continua. Se părea că oribila fantomă se 
ocupa cu o treabă anume. Morgan a pus mâna dreaptă pe clanta 
cámárutei şi printr-o mişcare bruscă a deschis usa, şi dintr-un 
salt s-a aruncat asupra monstrului. 

S-a auzit un fel de gâlgâială înfundată. Morgan a simţit nişte 

degete asemănătoare unor gheare întinzându-se spre el si 
forţându-se să-l apuce de gât. Insă el era un om în stare să 
respingă un asemenea atac. 

Cu toate acestea, fiinţa cu care se lupta era dotată cu o forţă 
extraordinară. Insă şi el era un bărbat cu un pumn de fier, a cărui 
putere fizică supraomeneascá trezea admiraţia tuturor. Simtea 
sub el un corp ce se încorda şi se întindea. L-a apucat de piept 
pe goguelin cu mâna stânga şi în mai puţin de o secundă mâna 
lui dreaptă s-a abătut asupra capului luminos. 

Morgan a auzit un zgomot ciudat, asemănător cu scrâşnetul 
unui pahar spart şi în acelaşi timp a simţit o uşoară durere la 
mâna cu care lovise şi i s-a părut că aceasta sângera. De altfel, 
nu avea vreme să se ocupe de aşa ceva. l-a trebuit o putere de 
gigant pentru a-l stăpâni pe monstru. Intr-o clipă, i-a aplicat o 
lovitură îngrozitoare, şi înşfăcându-l în acelaşi timp, l-a ridicat 
până la înălţimea sa. 

Lovitura în cap părea să-l fi zăpăcit pe goguelin, însă nu de 
ajuns pentru a-i paraliza definitiv rezistenţa. Totuşi. Morgan nu l- 
a lăsat pe prins şi târându-l pe monstru afară din cámárutá, a 
ajuns în cabina sa cu ciudata povară. 

— Andre! a strigat Morgan. Vino repede în cabina mea. Să 
aduci câţiva ofiţeri! L-am capturat pe goguelin. 

Ofițerii au alergat, crezând că nu aud bine. Priveau náuciti în 
direcţia de unde venea chemarea. intunericul era încă destul de 
mare, încât nu puteau să-l distingă pe căpitan. Insă Andre a 
recunoscut vocea îndrăgitului său şef. 

El s-a grăbit să-i urmeze pe ceilalţi, spre cabină. Toti au 
slobozit un strigăt de surprindere. Morgan era în faţa lor cu mâna 
însângerată. Cu o forţă supraomenească el ţinea o creatură 
ciudată şi fantastică. Corpul îi era acoperit cu o îmbrăcăminte 
dintr-o stofă subţire şi neagră, în formă de sac. Avea capul 
acoperit cu o mască, asemănătoare cu un cap de peşte, care 
fusese prevăzută, fără îndoială, cu ochi din sticlă roşie. Insă 
aceştia erau crápati şi se vedeau cioburile care-l rániserá pe 
căpitan la mâna dreaptă. 

— Daţi nişte frânghii! a spus Morgan cu voce gâfâitoare. 
Individul acesta este viguros. Andre, smulge-i masca! Vreau să 
ştiu cine este! 

Ofițerii s-au aruncat imediat asupra monstrului, care horcăia, 
gemea şi scotea urlete înfiorătoare, încercând să scape de 
agresori. În mai puţin de o clipă, bizara fiinţă a fost legată cu 
curele şi Andre i-a smuls cu mânie înspăimântătoarea mască de 

peste. 

— Moarte şi blestem! a strigat bătrânul pirat. Acesta-i Hertog! 
Cum şi-a imaginat acest caraghios să facă pe goguelinul? 

— |ti dau curând răspuns, a spus Morgan ştergându-şi sângele 
ce-i curgea din mână. Coboară repede în cambuză şi caută în 
încăperea a treia. Cred că ai să găseşti acolo răspuns la enigmă. 
Ai grijă numai ca lumina să nu fie vizibilă de afară. De altminteri, 
această măsură de prevedere este probabil fără rost. Mi-e teamă 
de lucruri şi mai rele! 

Morgan a pronunţat aceste ultime cuvinte cu o voce atât de 
slabă încât numai Andre le-a auzit. 

Bătrânul Andre a alergat la locul pe care i l-a indicat Morgan. 
El s-a întors imediat purtând în mână un obiect straniu. Acesta 
era un felinar deosebit, de o formă ieşită din comun, prevăzut cu 
sticlă roşie ca sângele. In interiorul sáu se afla o lampă aparent 
de o mare putere. 

— Această maşinărie pare să fi servit la făcut semnale! a 
strigat el scos din sărite. Vezi, căpitane! lată ce am găsit acolo. 
Acesta era stins. 

Morgan a aruncat o privire ucigătoare asupra omului legat, 
care slobozea mereu strigăte furioase şi îşi plimba ochii plini de 
ură asupra celor prezenţi. 

— Hertog! a tunat Morgan. Eşti un trădător şi o canalie. Acum 
înţeleg cum ai făcut ca toate măsurile mele să fie oferite 
duşmanului. Ai dat semnale pe timpul nopţii cu acest felinar sub 
deghizarea ta de goguelin! 

Pe drumul mortii 


Figura matelotului a fost deformată de un rânjet diabolic, a 
cárui fortá herculeaná era proverbialá printre camarazii sái. 

— De ce as tágádui? a fácut el. Asta n-ar folosi la nimic. M-am 
lásat prins si asta din prostia mea. Am actionat asa pentru bani si 
pentru alte multe lucruri ce mi s-au promis, pámánturi in colonii 
şi de asemenea, femei frumoase. Sunt prins, însă cu toate 
acestea, am făcut ceea ce am vrut să fac. Voi nu veţi ieşi de aici, 
am avut grijă de asta. Asta mi se datorează mie. Ziua care va 
veni va însemna scufundarea corăbiei, care nu va mai fi decât o 
epavă deformată! Chiar dacă vei scăpa de această dată, 
căpitane Morgan, nimic nu va putea să te salveze. Impotriva ta 
există o conspirație şi douăzeci de oameni, al căror nume nu-l vei 
afla niciodată, s-au vândut pentru a te vinde la rândul tău! Ei ti- 
au jurat moartea. Eu sunt osândit. Dar în această dimineaţă, 
căpitane Morgan, măreţia şi puterea ta se vor sfârşi. Poţi să mă 
crezi! 

Bătrânul Andre a răcnit şi şi-a apucat pistolul. Voia să 
găurească capul trădătorului. 

— Nu aşa! a spus Morgan, reţinând mâna credinciosului sáu 
tovarăş. Asta nu va servi la nimic. Nu-i demn să se piardă un 
glonţ cu un trădător atât de josnic. Cu greu dacă merită o funie 
pentru a fi spânzurat. De altfel, trebuie ca mai întâi să vorbesc cu 
el. 

— Pentru ce asta? a făcut Hertog ironic, ale cărui toane 
sălbatice erau cunoscute de toţi. N-am să-ţi ofer numele celor 
douăzeci de complici, chiar dacă mă vei tăia în bucăţi. De altfel, 
ar fi în zadar, căpitane Morgan! Am făcut ceea ce trebuia să fac 
şi când va veni ziua, ah! Căpitane, vei vedea ceva frumos! 

Afară pe punte răsunau strigăte. Morgan a dat ordin ofiţerilor 
să rămână pe lângă trădător şi urmat de Andre şi de alţii s-a 
îndreptat iute spre punte. 

Incepea să se facă de ziuă. Erau desfăşurate aproape toate 
velele. Insă piraţii se adunaseră la prova şi priveau în sud, spre 
locul unde strâmtoarea ducea către largul mării. 

— Ce-i acolo? a întrebat Morgan. 

— Trădare, căpitane, o trădare mârşavă! i s-a răspuns. Şi aici 
s-a amestecat diavolul. Vezi coloşii aceia negri de colo? Sunt cele 
douăsprezece corăbii de război. Au fost informaţi de satana că 

vom trece pe timpul nopţii! Au înconjurat insulele si acum ne 
asteaptá. De cum se va mai lumina un pic, vor deschide focul 
impotriva noastrá. 

— Da, căpitane, a zis printre dinţi Andre, aflat lângă şef. 
Ticălosul de trădător are dreptate. De multă vreme a semnalat 
cu felinarul roşu. De fiecare dată duşmanii, al căror agent şi 
spion era, observau această lumină roşie şi ştiau că Morgan se 
apropia sau stationa în vecinătate, ori lua o direcţie sau alta. In 
prezent s-a sfârşit, Hertog are dreptate! Nu vom putea să ne 
întoarcem din drumul nostru, vântul ne este potrivnic. Asta-i 
imposibil! 

Morgan s-a întors spre piraţii care-l înconjurau. 

— Duceţi-vă şi aduceţi-l pe trădător din cabina mea, a poruncit 
el cu o înfăţişare întunecată. Căutaţi-l pe Hertog, care a făcut pe 
goguelinul şi atârnaţi-l cu o funie de cea mai înaltă vergá a 
catargului mare. Spaniolii şi portughezii vor vedea cum 
pedepseşte Morgan pe trădători. 

— Da, vor vedea de-ajuns, a mormăit Andre, dar asta nu poate 
să ne salveze. Când se va ridica soarele deasupra orizontului, el 
va lumina ultima scândură a corăbiei noastre sfărâmate. Vom fi 
distruşi de o grindină de ghiulele. lată duşmanii, tunurile lor nu 
vor întârzia să bubuie. 

Ticălosul a izbucnit într-un râs sălbatic observându-l pe şef, ce 
fusese atât de odios trădat. 

— Terminati cu mine, de vreme ce vá face plăcere! a strigat el 
cu o atitudine sălbatică. Sunt dintre acei care nu se tem de 
moarte. Insă mor cu gloria de a fi distrus puterea temutului 
Morgan! Da, este o lovitură pregătită de multă vreme. Cu 
felinarul ce mi-a fost procurat, am dat semnale fără ca nimeni de 
pe bord să mă bánuiascá. Superstitiosii imbecili se temeau de 
goguelin. Când apărea lumina roşie de trei ori se ştia că se 
apropie Morgan. Era organizat pretutindeni un serviciu de 
supraveghere. Cu lumina roşie am condus corăbiile de război 
după noi şi i-am avertizat pe cei care, sub numele tău, căpitane, 
au întreprins expediţii norocoase! M-ai pedepsit de mai multe ori, 
căpitane, din pricina sălbăticiei şi indisciplinei mele, după cum 
spuneai tu. Acum ţi-o plătesc. Şi dacă eu cobor ceva mai 
devreme în infern, vei veni curând şi tu să-mi ţii companie! 

Aceste cuvinte au fost urmate de blesteme îngrozitoare. Piraţii 
urlau de furie. Dintr-o dată zeci de mâini au fost gata să-i treacă 
funia pe gâtul trădătorului. 

— Cu această lovitură te-am dat gata! a urlat Hertog cu 

streangul pe gât. Soarta îţi este pecetluitá! Dar dacă, printr-o 
întâmplare, ai să scapi, mai sunt încă douăzeci de oameni 
hotărâți, şi ţi-o repet, care au jurat să de distrugă. La revedere! 
Vă dau întâlnire la satana. 

Funia a fost trasă, s-a auzit un strigăt şi corpul trădătorului s-a 
legănat în aer... O clipă după aceasta, nelegiuitul care jucase 
rolul de goguelin, atârna pe cea mai înaltă vergă a catargului 
velei de foc. 

Morgan privea corăbiile ce se desluşeau în atmosfera 
dimineţii. Vântul de nord sufla mereu tot mai puternic şi risipea 
ceața din fata lui, împingând în acelaşi timp şi corabia şi nu era 
nici o îndoială cá ea fugea spre pierzanie. In dreapta şi în stânga 
se întindeau borduri de stânci si de brizanti, dincolo de care nu s- 
ar fi putut strecura o barcă şi cu atât mai puţin o navă. 
Strâmtoarea era mult prea îngustă pentru a se putea naviga 
împotriva vântului şi în sud erau aşteptaţi de douăsprezece 
corăbii de război! 

Trădătorul putuse să transmită semnale în momentul când s-a 
intrat în strâmtoare, în aşa fel încât flota inamică avusese timp 
să dubleze grupul de insulițe şi să se deplaseze spre sud, în timp 
ce Morgan aluneca încet în lungul trecătorii. 

Enormele corăbii se aranjaseră pe două şiruri, spaniolii în 
dreapta şi portughezii în stânga. Corsarul era obligat să treacă 
pe calea ce i se deschisese în felul acesta. Primit din două părţi 
de către un uragan de ghiulele, avea să fie scufundat după o 
luptă scurtă. 

Nu servea la nimic strângerea velelor. Vântul împingea între 
timp, puţin câte puţin, pe corsar spre ieşire. De altfel, se 
apropiase deja atât de mult, încât vasele de război puteau să 
deschidă focul imediat. S-a încercat să se dea drumul ancorei 
principale, dar aceasta nu s-a prins de lava de la fund şi corabia 
s-a sucit. 

Nimeni de pe corsar nu mai avea vreo speranţă. Erau cu toţii 
incredintati că aceasta însemna sfârşitul vieţii lor, în acelaşi timp 
cu distrugerea carierei lui Morgan. Unul singur îşi păstra sângele 
rece şi curajul şi acesta era chiar Morgan. 

— Echipajul în întrepunţi! a comandat el. Rămân doar ofiţerii 
pe punte şi se vor pune la adăpost pe cát va fi posibil. Tu. Andre, 
stai pe lângă mine. Culcă-te pe după busolă şi ţine bara cârmei! 

Aceste comenzi au fost executate cu promptitudine orbească. 
Piraţii, resemnati cu gândul scufundării, şi nemaivăzând o 
salvare posibilă, s-au supus lui Morgan pentru a-i face pe plac 

până la capăt şefului pe care-l iubeau. 

Care era intenţia eroului? Voia să încerce o trecere 
nebunească, cu toate pânzele desfăşurate printre cele două 
rânduri de vase inamice? Andre era convin că înainte de a face 
cea mai scurtă deplasare, corabia ciuruită de ghiulele şi arzând 
ca o tortá uriaşă, se va da la fund. 

Cu toate acestea, Morgan nu putea nici să rămână pe loc, nici 
să se retragă. Cel mai bine era poate să înainteze cât mai repede 
cu putinţă şi să grăbească inevitabila moarte. Nava, care până 
atunci rezistase la briză, a cărei violenţă o culcase pe o parte, a 
venit în vânt şi s-a ridicat cu mândrie. Puternica suflare din nord 
i-a umflat velele şi piratul ieşind din strâmtoare, s-a lăsat purtat 
prin dublul rând de corăbii de război, ale căror tunari aşteptau cu 
nerăbdare lângă piesele lor. 

Corăbiile inamice erau orânduite în aşa fel, încât prova le era 
întoarsă spre dreapta. Isi expuneau flancurile în faţă si corsarul 
urma să defileze printre tunuri, ca şi un dezertor care trece 
printre nuiele. 

Morgan nu încercase să ascundă înfăţişarea corăbiei Pavilionul 
negru flutura mândru la capătul hampei. Tânărul căpitan a luat 
bara. Andre a crezut că vrea să facă pe gloriosul, şi încă unul 
abil. 

Comandanții corăbiilor inamice trebuie să se fi gândit cá, 
printr-o cursă rapidă, Morgan încerca ultimul mijloc de salvare. 

Era înfricoşător de văzut cele două rânduri de corăbii în 
maiestoasa lor mutenie. O tăcere de moarte domnea atunci, 
când venind dinspre nord, corsarul fluturându-şi pavilionul negru, 
a depăşit ultima linie de stânci coraliere. 

El s-a angajat pe drumul fatal al distrugerii. 

Deodată, Morgan a dat o lovitură în bară, chiar în momentul 
când inamicul credea că avea să treacă prin mijlocul lor. 
Executând impulsul cârmei, ascultătoarea corabie a virat de 
bord. Prova, ferecată cu trudă în fier, se termina printr-un pinten 
puternic. Era o măsură personală de prevedere a lui Morgan, 
care executase această lucrare cândva pe una din calele de pe 
insula sa. 

Bazându-se pe forţa velelor, corsarul s-a repezit cu toată 
viteza asupra primului bastiment spaniol. Nava lui Morgan şi-a 
înfipt pintenul cu un trosnet puternic în prova acestuia. S-a auzit 
un pârăit îngrozitor, ca un fel de sfâşiere lungă şi cumplită şi 
vasul spaniol s-a aplecat pe o parte, în timp ce nava lui Morgan a 
rămas liberă continuându-şi viteza. Inainte ca a doua corabie din 

rând să fi putut să-şi revină si să vireze de bord, a avut loc o altă 
ciocnire şi a apărut o crăpătură larg deschisă. Prin aceasta a 
năvălit apa şi catargele vasului ce se scufunda s-au înclinat. Prin 
vasta spărtură ce s-a produs, nava pirat a trecut cu iuteala 
fulgerului, cu pavilionul negru fluturând mândru în vânt. 

— Trăiască, căpitanul Morgan! a strigat bătrânul Andre 
agitându-şi boneta. Căpitanul nostru a străpuns flota inamică! 

După ce şi-au revenit din surpriză, cele zece corăbii rămase au 
început în sfârşit urmărirea, dar nava lui Morgan era deja 
departe. Zbura de-a dreptul pe valuri. A trebuit să se renunţe la 
speranţa de a o ajunge. 

Andre a reluat imediat cârma din mâinile şefului său, care a 
rămas lângă el. Morgan îşi plimba privirea când spre flota de 
război ce dispărea în depărtare, când spre vârful catargului, unde 
cadavrul trădătorului se balansa în vânt. 

— Steaua mea a început să strălucească? a întrebat el. 

— Îți amintesti cuvintele trădătorului cea murit? a răspuns 
Andre. Netrebnicul a zis cá se mai află încă douăzeci de vânduți 
printre noi. Gàndeste-te la mârşavii bandiți care comit atât de 
mari ticăloşii în numele tău şi la acele femei diabolice care au 
jurat să se răzbune pentru desconsiderarea ta faţă de ele. 

— Ştiu asta, a replicat Morgan semet, înălţându-şi superba sa 
talie. Dar accept lupta cu toţii, cu trădătorii, cu piraţii mizerabili 
care abuzează de numele meu şi cu acele femei demonice, 
cărora le-am respins dorinţele şi s-au jurat să se răzbune şi cu 
încă toţi alţii, oricare ar fi, eu singur împotriva tuturor! Soarta va 
hotărî cine va triumfa în această luptă supremă. Până în ultimul 
moment deasupra capului meu va flutura mândru drapelul 
negru! 

Exista o presimtire în cuvintele tânărului erou? Bánuia cá un 
viitor apropiat îi rezerva primejdii şi mai mari şi că moartea îl mai 
ameninţa încă din toate părţile? 

